section_heading: Likovni početci
paragraph_text: O likovnim početcima Stelle Skopal malo toga je poznato. Prema istraživanjima povjesničarke umjetnosti Marine Baričević, prvo značajnije djelo Skopalove datira iz 1927. kada je za središnju nišu u tada glasovitoj zagrebačkoj kavani Medulić, Skopalova postavila svoju koliko kompozicijski originalnu, toliko i zanatski zahtjevnu keramičku skulpturu ljubavnog para u muziciranju visoku 165&nbsp;cm, oblikovanu na tragu likovnih iskustava njezina sveučilišnog profesora Hinka Juhna.